ΠΕΡΙΕΧΟΜΕΝΑ
ΠΡΟΕΔΡΙΚΑ ΔΙΑΤΑΓΜΑΤΑ
36. Ίδρυση Ενορίας Ιερού Ναού Αποστόλου Ανδρέου, της Ιεράς Μητροπόλεως Διδυμοτείχου,
Ορεστιάδος και Σουφλίου στην πόλη του Σουφλίου, της Δημοτικής Κοινότητας Σουφλίου, της Δη-
μοτικής Ενότητας Σουφλίου, του Δήμου Σουφλίου, του Νομού Έβρου.
37. Σύσταση άμισθης προξενικής αρχής της Ελλάδας στο Μιλάνο της Ιταλίας.
.
ΠΡΟΕΔΡΙΚΑ ΔΙΑΤΑΓΜΑΤΑ
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 36
(1)
Ίδρυση Ενορίας Ιερού Ναού Αποστόλου Ανδρέου, της Ιεράς Μητροπόλεως Διδυμοτείχου, Ορε-
στιάδος και Σουφλίου στην πόλη του Σουφλίου,
της Δημοτικής Κοινότητας Σουφλίου, της Δημοτικής Ενότητας Σουφλίου, του Δήμου Σουφλίου,
του Νομού Έβρου.
Ο ΠΡΟΕΔΡΟΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
Έχοντας υπόψη:
1. Τις διατάξεις:
α) του άρθρου 36 παρ. 2 του ν. 590/1977 «Περί του
Καταστατικού Χάρτου της Εκκλησίας της Ελλάδος»
(Α΄ 146) σε συνδυασμό με τις διατάξεις των άρθρων 2
και 3 του Κανονισμού 8/1979 της Ιεράς Συνόδου της
Εκκλησίας της Ελλάδος «Περί Ιερών Ναών και Ενοριών»
(Α΄ 1/1980) και
β) του άρθρου 90 του Κώδικα Νομοθεσίας για την Κυβέρνηση και τα Κυβερνητικά Όργανα (άρθρο πρώτο του
π.δ. 63/2005, Α΄ 98).
2. Το π.δ. 70/2015 «Ανασύσταση των Υπουργείων Πολιτισμού και Αθλητισμού, Υποδομών, Μεταφορών και Δι-
κτύων, Αγροτικής Ανάπτυξης και Τροφίμων. Ανασύσταση
του Υπουργείου Ναυτιλίας και Αιγαίου και μετονομασία
του σε Υπουργείο Ναυτιλίας και Νησιωτικής Πολιτικής.
Μετονομασία του Υπουργείου Πολιτισμού, Παιδείας και
Θρησκευμάτων σε Υπουργείο Παιδείας, Έρευνας και
Θρησκευμάτων κ.λπ.» (Α΄ 114).
3. Το π.δ. 125/2016 «Διορισμός Υπουργών, Αναπληρωτών Υπουργών και Υφυπουργών» (Α΄ 210).
4. Την έγκριση της Διαρκούς Ιεράς Συνόδου της Εκκλησίας της Ελλάδος, που παρασχέθηκε κατά την Γ΄/
7-9-2016 Συνεδρία της 160ης Συνοδικής Περιόδου.
5. Τη σύμφωνη γνώμη του Μητροπολιτικού Συμβουλίου της Ιεράς Μητροπόλεως Διδυμοτείχου, Ορεστιάδος
και Σουφλίου (πράξη 3/6-7-2016).
6. Τη γνώμη του Εκκλησιαστικού Συμβουλίου του Ιερού
Ναού Αγίου Γεωργίου Σουφλίου (πράξη 3/29-6-2016).
7. Τη γνωμοδότηση του Δημοτικού Συμβουλίου του
Δήμου Σουφλίου (πρακτικό 10/17-8-2016 τακτικής συνεδρίασης, απόφ. 162/2016).
8. Την αριθ. Φ1/Α/458/191381/Β1/10-11-2016 εισήγηση του άρθρου 24 παρ. 5 περ. ε΄ του ν. 4270/2014
(Α΄ 143) της Γενικής Δ/νσης Οικ. Υπηρεσιών του ΥΠ.Π.Ε.Θ.,
σύμφωνα με την οποία η παρούσα κανονιστική πράξη
για την ίδρυση Ενορίας Ιερού Ναού Αποστόλου Ανδρέου, της Ιεράς Μητροπόλεως Διδυμοτείχου, Ορεστιάδος
και Σουφλίου, που βρίσκεται στην πόλη του Σουφλίου,
δεν προκαλεί καμία επιπρόσθετη δαπάνη σε βάρος του
Τακτικού Προϋπολογισμού του ΥΠ.Π.Ε.Θ. ή του Κρατικού
Προϋπολογισμού.
9. Την υπ’ αριθ. 228/2016 γνωμοδότηση του Συμβουλίου της Επικρατείας, με πρόταση του Υπουργού Παιδείας,
Έρευνας και Θρησκευμάτων, αποφασίζουμε:
Άρθρο 1
Ιδρύεται Ενορία Ιερού Ναού Αποστόλου Ανδρέου,
της Ιεράς Μητροπόλεως Διδυμοτείχου, Ορεστιάδος και
Σουφλίου στην πόλη του Σουφλίου, της Δημοτικής Κοινότητας Σουφλίου, της Δημοτικής Ενότητας Σουφλίου,
του Δήμου Σουφλίου, του Νομού Έβρου.
Άρθρο 2
Η ισχύς του παρόντος αρχίζει από τη δημοσίευσή του
στην Εφημερίδα της Κυβερνήσεως.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
27 Απριλίου 2017
ΤΕΥΧΟΣ  ΠΡΩΤΟ
Αρ. Φύλλου 60
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Α’ 60/27.04.2017
Στον Υπουργό Παιδείας, Έρευνας και Θρησκευμάτων
αναθέτουμε τη δημοσίευση και εκτέλεση του παρόντος
διατάγματος.
Αθήνα, 3 Απριλίου 2017
Ο Πρόεδρος της Δημοκρατίας
ΠΡΟΚΟΠΙΟΣ Β. ΠΑΥΛΟΠΟΥΛΟΣ
Ο Υπουργός
Παιδείας, Έρευνας και Θρησκευμάτων
ΚΩΝΣΤΑΝΤΙΝΟΣ ΓΑΒΡΟΓΛΟΥ
Ι
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 37
(2)
Σύσταση άμισθης προξενικής αρχής της Ελλάδας
στο Μιλάνο της Ιταλίας.
Ο ΠΡΟΕΔΡΟΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
Έχοντας υπόψη:
1. Τις διατάξεις της παραγράφου 6 και της παραγράφου 8 του άρθρου 50 του Οργανισμού του Υπουργείου
Εξωτερικών, που κυρώθηκε με το άρθρο πρώτο του
ν. 3566/2007 «Κύρωση ως Κώδικα του “Οργανισμού του
Υπουργείου Εξωτερικών”» (Α΄ 117), όπως τροποποιηθείς
ισχύει.
2. Τις διατάξεις του άρθρου 90 του Κώδικα Νομοθεσίας για την Κυβέρνηση και τα κυβερνητικά όργανα, που
κυρώθηκε με το άρθρο πρώτο του π.δ. 63/2005 «Κωδικοποίηση της νομοθεσίας για την Κυβέρνηση και τα
κυβερνητικά όργανα» (Α΄ 98).
3. Τη γνώμη της Πρεσβείας της Ελλάδας στη Ρώμη, όπως
διατυπώθηκε στο Α.Π.Φ. 1473/15.06.2016 έγγραφό της.
Το γεγονός ότι από την εφαρμογή των διατάξεων του
παρόντος διατάγματος δεν προκαλείται δαπάνη σε βάρος του κρατικού προϋπολογισμού.
Την 40/2017 γνωμοδότηση του Συμβουλίου της Επικρατείας με πρόταση του Υπουργού Εξωτερικών, απο-
φασίζουμε:
Άρθρο 1
Σύσταση Άμισθου Γενικού Προξενείου της Ελλάδας στο Μιλάνο της Ιταλίας
Συνιστάται Άμισθο Γενικό Προξενείο της Ελλάδας με
έδρα το Μιλάνο της Ιταλίας και περιφέρεια αρμοδιότητας
την περιοχή της Λομβαρδίας (Lombardia).
Άρθρο 2
Έναρξη ισχύος
Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως.
Στον Υπουργό Εξωτερικών ανατίθεται η δημοσίευση
και εκτέλεση του παρόντος διατάγματος.
Αθήνα, 29 Μαρτίου 2017
Ο Πρόεδρος της Δημοκρατίας
ΠΡΟΚΟΠΙΟΣ Β. ΠΑΥΛΟΠΟΥΛΟΣ
Ο Υπουργός Εξωτερικών
ΝΙΚΟΛΑΟΣ ΚΟΤΖΙΑΣ

[Source: 20170100060.pdf | Tokens: 4791]